
140 DR 30.11.2005 

 

tangga berlaku, jika mereka lari sebelum perceraian dibuat, mereka akan dianggap 
derhaka iaitu nusyuz dan ini akan menimbulkan masalah dari segi pembahagian harta 
dan sebagainya.  Jadi wujudkan perkara ini.   

Dan akhir sekali terima kasih Tuan Pengerusi ..... 

Tuan Pengerusi:  Terakhir?  Yang terakhir. 

Datuk Ismail Sabri bin Yaakob:  Terakhir, ini betul-betul terakhir iaitu 
mengenai bengkel pemulihan latihan vokasional untuk OKU.  Soalan saya apakah 
jaminan mereka tidak di diskriminasi selepas keluar daripada kursus-kursus latihan 
bengkel pemulihan?  Apakah ada pena diwujudkan untuk memantau OKU yang sudah 
menjalani kursus daripada bengkel-bengkel pemulihan tersebut?  Terima kasih Tuan 
Pengerusi.   

Tuan Pengerusi:  Bukit Mertajam.   

 

10.07 mlm. 

Puan Chong Eng [Bukit Mertajam]:  Terima kasih Tuan Pengerusi.  Tuan 
Pengerusi, saya sangat kecewa kerana Menteri tadi ada datang tapi sekarang tak ada, 
ya.  Bajet 2006 telah memperuntukkan pelepasan cukai sebanyak RM5,000 kepada 
individu yang mempunyai anak yang kurang upaya yang belajar di institusi-institusi 
pengajian tinggi.  Akan tetapi keluarga yang akan mendapat faedah ini adalah sangat 
kurang, ini disebabkan oleh kebanyakan keluarga masih tidak berkemampuan untuk 
memberi pendidikan asas yang baik kepada anak-anak yang kurang upaya.   

Untuk mengasuh dan mendidik seorang kanak-kanak kurang upaya bukan 
sahaja memerlukan wang banyak tetapi ia juga memerlukan banyak masa dan usaha.  
Oleh sebab kurangnya kemudahan asas dan awam untuk mengasuh dan mendidik 
kanak-kanak kurang upaya ini, tanggungjawab dan tugas untuk mengasuh dan 
mendidik kanak-kanak kurang upaya ini pada masa kini terletak hampir semata-mata di 
bahu ibu bapa mereka sahaja.  Untuk mereka yang berpendapatan sederhana dan 
rendah, ia menjadikan satu beban yang berat.  Saya berpendapat kerajaan seharusnya 
membantu keluarga-keluarga yang mempunyai anak-anak kurang upaya ini dari segi 
menaikkan taraf kehidupan mereka dan juga membekalkan pendidikan dan latihan asas 
dari peringkat awal.   

Kementerian harus mengenal pastikan bantuan-bantuan yang diperlukan oleh 
mereka yang mengalami cabaran-cabaran fizikal secara mengkhusus.  Kanak-kanak 
yang mengalami kecacatan pada tubuh badan memerlukan bantuan dari segi 
pengangkutan serta kerusi roda.  Kanak-kanak yang menghadapi autistic memerlukan 
bantuan dari segi peralatan, teknik dan informasi latihan.  Untuk kanak-kanak autistic, 
kerajaan juga harus mendirikan pusat-pusat informasi bagi melatih ibu bapa mereka 
supaya mereka dapat mendidik dan mengasuh kanak-kanak autistic secara berkesan.  
Memandangkan ramai ibu bapa masih mempunyai pengetahuan yang terhad terhadap 
penyakit autistic, maka kerajaan harus memberi peruntukan kewangan untuk 
menjalankan kempen kesedaran dan latihan kepada para kakitangan perubatan supaya 
mereka dilengkapi cara untuk memeriksa dan mengesan tanda-tanda autistic pada 
kanak-kanak pada peringkat lebih awal.   

Ini adalah untuk membolehkan rawatan dan latihan yang lebih berkesan jika 
penyakit ini dikesan lebih awal.  Oleh sebab setiap cabaran fizikal melahirkan keperluan 
terhadap jenis bantuan yang berlainan, maka Kementerian Pembangunan Wanita, 
Keluarga dan Masyarakat harus mengadakan pendaftaran mengikut jenis cabaran 
fizikal.  Pendaftaran kini adalah tidak sesuai di mana autistic terencat akal dan down 
syndrome didaftar sebagai masalah pembelajaran.  Tidak dapat membayangkan 
bagaimana Kementerian Pendidikan dapat membuat peruntukan yang tepat bagi 
menyediakan keperluan pendidikan asas, menyediakan pelatih dan merangka latihan 
apabila data-data yang lengkap tidak dapat diperolehi.  Begitu juga dengan 
Kementerian Kebajikan kerana ia juga tidak dapat memberi bantuan yang sesuai. 

Matlamat untuk membantu kanak-kanak kurang upaya ialah mengharapkan 
mereka dapat hidup berdikari seperti orang biasa agar mereka juga dapat mendirikan 
keluarga dan menyumbang kepada pembangunan masyarakat.  Untuk tujuan ini, 
persepsi terhadap kanak-kanak kurang upaya ini haruslah berubah.  Bantuan bukannya 
cuma setakat kebajikan ataupun jasa baik sahaja, tetapi ia adalah hak kanak-kanak 



tangga berlaku, jika mereka lari sebelum perceraian dibuat, mereka akan dianggap derhaka iaitu nusyuz dan ini akan menimbulkan masalah dari segi pembahagian harta dan sebagainya. Jadi wujudkan perkara ini. Dan akhir sekali terima kasih Tuan Pengerusi ..... Tuan Pengerusi: Terakhir? Yang terakhir. Datuk Ismail Sabri bin Yaakob: Terakhir, ini betul-betul terakhir iaitu mengenai bengkel pemulihan latihan vokasional untuk OKU. Soalan saya apakah jaminan mereka tidak di diskriminasi selepas keluar daripada kursus-kursus latihan bengkel pemulihan? Apakah ada pena diwujudkan untuk memantau OKU yang sudah menjalani kursus daripada bengkel-bengkel pemulihan tersebut? Terima kasih Tuan Pengerusi. Tuan Pengerusi: Bukit Mertajam. 10.07 mlm. Puan Chong Eng [Bukit Mertajam]: Terima kasih Tuan Pengerusi. Tuan Pengerusi, saya sangat kecewa kerana Menteri tadi ada datang tapi sekarang tak ada, ya. Bajet 2006 telah memperuntukkan pelepasan cukai sebanyak RM5,000 kepada individu yang mempunyai anak yang kurang upaya yang belajar di institusi-institusi pengajian tinggi. Akan tetapi keluarga yang akan mendapat faedah ini adalah sangat kurang, ini disebabkan oleh kebanyakan keluarga masih tidak berkemampuan untuk memberi pendidikan asas yang baik kepada anak-anak yang kurang upaya. Untuk mengasuh dan mendidik seorang kanak-kanak kurang upaya bukan sahaja memerlukan wang banyak tetapi ia juga memerlukan banyak masa dan usaha. Oleh sebab kurangnya kemudahan asas dan awam untuk mengasuh dan mendidik kanak-kanak kurang upaya ini, tanggungjawab dan tugas untuk mengasuh dan mendidik kanak-kanak kurang upaya ini pada masa kini terletak hampir semata-mata di bahu ibu bapa mereka sahaja. Untuk mereka yang berpendapatan sederhana dan rendah, ia menjadikan satu beban yang berat. Saya berpendapat kerajaan seharusnya membantu keluarga-keluarga yang mempunyai anak-anak kurang upaya ini dari segi menaikkan taraf kehidupan mereka dan juga membekalkan pendidikan dan latihan asas dari peringkat awal. Kementerian harus mengenal pastikan bantuan-bantuan yang diperlukan oleh mereka yang mengalami cabaran-cabaran fizikal secara mengkhusus. Kanak-kanak yang mengalami kecacatan pada tubuh badan memerlukan bantuan dari segi pengangkutan serta kerusi roda. Kanak-kanak yang menghadapi autistic memerlukan bantuan dari segi peralatan, teknik dan informasi latihan. Untuk kanak-kanak autistic, kerajaan juga harus mendirikan pusat-pusat informasi bagi melatih ibu bapa mereka supaya mereka dapat mendidik dan mengasuh kanak-kanak autistic secara berkesan. Memandangkan ramai ibu bapa masih mempunyai pengetahuan yang terhad terhadap penyakit autistic, maka kerajaan harus memberi peruntukan kewangan untuk menjalankan kempen kesedaran dan latihan kepada para kakitangan perubatan supaya mereka dilengkapi cara untuk memeriksa dan mengesan tanda-tanda autistic pada kanak-kanak pada peringkat lebih awal. Ini adalah untuk membolehkan rawatan dan latihan yang lebih berkesan jika penyakit ini dikesan lebih awal. Oleh sebab setiap cabaran fizikal melahirkan keperluan terhadap jenis bantuan yang berlainan, maka Kementerian Pembangunan Wanita, Keluarga dan Masyarakat harus mengadakan pendaftaran mengikut jenis cabaran fizikal. Pendaftaran kini adalah tidak sesuai di mana autistic terencat akal dan down syndrome didaftar sebagai masalah pembelajaran. Tidak dapat membayangkan bagaimana Kementerian Pendidikan dapat membuat peruntukan yang tepat bagi menyediakan keperluan pendidikan asas, menyediakan pelatih dan merangka latihan apabila data-data yang lengkap tidak dapat diperolehi. Begitu juga dengan Kementerian Kebajikan kerana ia juga tidak dapat memberi bantuan yang sesuai. Matlamat untuk membantu kanak-kanak kurang upaya ialah mengharapkan mereka dapat hidup berdikari seperti orang biasa agar mereka juga dapat mendirikan keluarga dan menyumbang kepada pembangunan masyarakat. Untuk tujuan ini, persepsi terhadap kanak-kanak kurang upaya ini haruslah berubah. Bantuan bukannya cuma setakat kebajikan ataupun jasa baik sahaja, tetapi ia adalah hak kanak-kanak.